Държавен вестник, бр. 77, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  77
Чл. 113. (1) В срок два месеца от получа­
ването на информация със съдържанието по 
чл. 109, ал. 2 и атестация със съдържанието 
на чл. 109, ал. 6 за управляващо дружество 
от друга държава членка, което възнамерява 
да създаде клон на територията на Република 
България, комисията предприема действия 
по подготовка за осъществяване на надзор 
върху управляващото дружество в рамките 
на своята компетентност.
(2) Управляващото дружество от друга 
държава членка може да създаде клон и да 
започне да извършва дейност на територията 
на Република България след получаване на 
уведомление от комисията, съответно след 
изтичане на срока по ал. 1, ако в този срок 
не получи уведомление. 
(3) Управляващото дружество от друга 
държава членка, което е създало клон и из­
вършва дейност по реда на ал. 2, уведомява 
комисията относно всяка промяна в данните и 
документите по чл. 109, ал. 2 най-малко един 
месец преди осъществяване на промяната.
(4) Комисията приема за актуална инфор­
мацията, съдържаща се в представената от 
съответния компетентен орган атестация, 
докато не бъде уведомена от съответния 
компетентен орган за промяна на данните, 
посочени в атестацията.
(5) Управляващото дружество от друга дър­
жава членка, което упражнява дейност чрез 
клон на територията на Република България, 
спазва правилата по чл. 105.
Чл. 114. (1) Управляващо дружество с 
произход от друга държава членка, което въз­
намерява да извършва дейност в Република 
България при условията на свободното пре­
доставяне на услуги, без да открива клон на 
територията є, може да започне да извършва 
дейност, след като комисията получи информа­
ция от съответния компетентен орган относно 
програмата за дейността на управляващото 
дружество в страната. 
(2) Информацията по ал. 1 трябва да 
съдържа и подробности за всяка схема за 
компенсиране, предназначена за защита на 
инвеститорите, в която управляващото дру­
жество участва.
(3) Когато управляващо дружество от друга 
държава членка желае да упражнява дейност 
по управление на портфейл, съответният ком­
петентен орган на държавата членка прилага 
към програмата за дейността атестация, че 
управляващото дружество е получило разреше­
ние съгласно Директива 2009/65/ЕО, описание 
на обхвата на разрешението и подробности 
за всякакви ограничения относно видовете 
колективни инвестиционни схеми, които 
управляващото дружество има разрешение 
да управлява. 
(4) Управляващото дружество от друга 
държава членка уведомява комисията относно 
всяка промяна в данните и документите по 
ал. 1 най-малко един месец преди осъщест­
вяване на промяната.
(5) Комисията приема за актуална инфор­
мацията, съдържаща се в представената от съ­
ответния компетентен орган атестация, докато 
не бъде уведомена от съответния компетентен 
орган за промяна на данните, посочени в 
атестацията, включително за всяка промяна 
в обхвата на разрешението на управляващо­
то дружество или в подробности – за всяко 
ограничение относно видовете колективни 
инвестиционни схеми, които управляващото 
дружество има разрешение да управлява.
(6) Управляващо дружество от друга дър­
жава членка, което упражнява дейност на 
територията на Република България при ус­
ловията на свободно предоставяне на услуги, 
спазва правилата по чл. 105.
Раздел ІІІ
Приложимо право при извършване на дейност 
на територията на друга държава членка от 
управляващо дружество с произход от Репу­
блика България чрез създаване на клон или 
при условията на свободно предоставяне на 
услуги
Чл. 115. Комисията осъществява надзор над 
управляващите дружества, на които е издала 
лиценз, независимо дали те осъществяват 
дейност в друга държава членка чрез клон 
или при условията на свободно предоставя­
не на услуги, без да нарушава предвидените 
в Директива 2009/65/ЕО разпоредби, които 
възлагат отговорност на компетентните орга­
ни на приемащата управляващото дружество 
държава членка. 
Чл. 116. (1) Управляващо дружество с про­
изход от Република България, което упражнява 
дейност по управление на портфейл в друга 
държава членка чрез създаване на клон или 
при условията на свободно предоставяне на 
услуги, спазва разпоредбите на този закон, 
отнасящи се до организацията на управля­
ващото дружество, включително режима за 
делегиране, процедурите за управление на 
риска, пруденциалните правила и правилата 
за надзор, изискванията по чл. 104 и изис­
кванията за разкриване на информация на 
управляващото дружество. 
(2) Комисията осъществява надзор за спаз­
ване на правилата по ал. 1.
Чл. 117. (1) Управляващото дружество спаз­
ва правилата в държавата членка по произход 
на колективната инвестиционна схема относно 
учредяването и дейността на колективната 
инвестиционна схема и по-конкретно прави­
лата, отнасящи се до: 
1. учредяването и предоставянето на раз­
решение за колективна инвестиционна схема;
2. емитирането и обратното изкупуване 
на дялове;